Hrvatski sabor
20131120

Hvala lijepo gospodine potpredsjedniče. Vi ste povrijedili Poslovnik, članak 239. Izrekli ste mi dvije opomene, a da niste rekli zbog čega, a članak 239. citiram kaže: zastupniku će se izreći opomena ako postupa protivno članku 238. ovog Poslovnika. Ako ste mi već i za prvu mogli zbog upadice, za drugu tamo je šest ljudi razgovaralo i vi ste meni dali opomenu ali niste rekli zašto. Prema tome, ako ste mi željeli dati opomenu, vi ste morali reći dajem vam opomenu zbog toga, toga i toga i molim lijepo. Vi to niste napravili, vi ste povrijedili Poslovnik, znači niste mi izdali opomenu.